## Pravilnik o izmjenama i dopunama Pravilnika o visini naknade za obavljanje telekomunikacijskih usluga i drugih telekomunikacijskih djelatnosti i načinu plaćanja

### NN 115/1999 (4.11.1999.), Pravilnik o izmjenama i dopunama Pravilnika o visini naknade za obavljanje telekomunikacijskih usluga i drugih telekomunikacijskih djelatnosti i načinu plaćanja

# MINISTARSTVO POMORSTVA, PROMETA I VEZA

Na temelju članka 29. stavka 6. i članka 30. stavka 10. Zakona o telekomunikacijama
("Narodne novine", br. 76/99), ministar pomorstva, prometa i veza, donosi

## PRAVILNIK

### O IZMJENAMA I DOPUNAMA PRAVILNIKA O VISINI NAKNADE ZA OBAVLJANJE TELEKOMUNIKACIJSKIH USLUGA I DRUGIH TELEKOMUNIKACIJSKIH DJELATNOSTI I NAČINU PLAĆANJA

Članak 1.

U Pravilniku o visini naknade za obavljanje telekomunikacijskih usluga
i drugih telekomunikacijskih djelatnosti i načinu plaćanja ("Narodne novine",
br. 97/99) u članku 1. u sedmom retku iza riječi "djelatnost" stavlja se
zarez i dodaje riječ "kao".

Članak 2.

U članku 2. stavku 1. iza broja "5." stavlja se zarez, a riječi "i 6."
zamjenjuju se riječima "6. i 7."

Tablica 4. mijenja se i glasi:

"TABLICA 4.

|  |  |  |
| --- | --- | --- |
| Red.        br. | Djelatnost | GODIŠNJA NAKNADA          ZA REEMITIRANJE         U TISUĆAMA KUNA |
| 1. | Reemitiranje radijskih i      televizijskih programa      drugih putem repetitora      (čl. 29. st. 5. ZT)" | 10 |

Tablica 5. zamjenjuje se novim tablicama 5. i 6. koje glase:

"TABLICA 5.

|  |  |  |  |
| --- | --- | --- | --- |
| Red.     br. | Telekomunikacijske                     usluge | Naknada za           prvu godinu         pružanja usluga          u tisućama kuna | Naknada za            ostale godine            u postotku od   ukupnog prihoda |
| 1. | Obavljanje      telekomunikacijskih      usluga putem      terminalne opreme      priključene na mrežu      drugog davatelja usluga      (čl. 27. st. 1. t. 1. ZT)" | 100 | 5% |

"TABLICA 6.

|  |  |  |
| --- | --- | --- |
| Red.       br. | Telekomunikacijske usluge                 i djelatnosti | Godišnja naknada      za pružanje usluga     ili obavljanje     djelatnosti u   tisućama kuna |
| 1. | Iznajmljivanje i prodaja      telekomunikacijske opreme           (čl. 27. st. 1. t. 2. ZT) | 10 |
| 2. | Postavljanje i održavanje      telekomunikacijskih objekata,      instalacija i opreme za račun     drugih (čl. 27. st. 1. t. 2. ZT) | 20 |
| 3. | Projektiranje i obavljanje nadzora,      te dokazivanje kakvoće izvedenih      radova za telekomunikacijski dio     telekomunikacijske građevine za      račun drugih    (čl. 27. st. 1. t. 2. ZT) | 10 |
| 4. | Obavljanje drugih djelatnosti      javnih telekomunikacija manjeg     tehničkog i gospodarskog značenja     (čl. 29. st. 2. ZT) | 10 |
| 5. | Obavljanje tehničkog pregleda      zajedničkog antenskog sustava      (čl. 27. st. 1. t. 2. i čl. 91.      st. 3. ZT) | 10 |
| 6. | Obavljanje mjerenja i ispitivanja     radi izdavanja potvrde o kakvoći     (certifikata) ili izjave o usklađenosti,     te radi označavanja tehničke opreme     i instalacije telekomunikacija i radijskih     komunikacija i terminalne opreme       (čl. 6. st. 5. ZT) | 10 |
| 7. | Obavljanje mjerenja i ispitivanja     radi izdavanja potvrde o kakvoći     (certifikata) ili izjave o     usklađenosti, te radi označavanja     električne i druge opreme o     elektromagnetskoj kompatibilnosti    (EMC)    (čl. 6. st. 5. i čl. 69. st. 2. ZT) | 10 |

Sadašnja tablica 6. postaje tablica 7.

U stavku 4. druga rečenica se briše.

U stavku 5. riječi "i troškovima" brišu se, a broj "3." zamjenjuje se
brojem "4."

U stavku 6. broj "4." u trećem, četvrtom i zadnjem retku zamjenjuje
se brojem "5.", a riječi ili "troškovi" i riječi "ili troškovima" brišu
se.

Članak 3.

U članku 3. stavku 2. iza riječi "tablicom 5." stavlja se zarez i dodaju
riječi "te tablicom 6.", a broj "5." iza riječi "do" zamjenjuje se brojem
"4.".

U stavku 3. broj "5." zamjenjuje se brojem "6.", a brojevi "6., 7. i
8." zamjenjuju se brojevima "5., 6. i 7.".

U stavku 4. broj "4." se briše.

Iza stavka 5. dodaje se novi stavak 6. koji glasi:

"(6) Naknada za drugu i ostale godine obavljanja djelatnosti utvrđena
u tablici 4. i 6. plaća se unaprijed najkasnije do 15. u mjesecu nakon
isteka razdoblja za koje je naknada plaćena.", a stavci 6., 7. i 8. postaju
stavci 7., 8. i 9.

U sadašnjem stavku 6. tj. novom stavku 7. riječi "tablicom 6." zamjenjuju
se riječima "tablicom 7."

Iza sadašnjeg stavka 8. tj. novog stavka 9. dodaje se novi stavak 10.
koji glasi:

"(10) Ako se utvrdi da osoba iz članka 2. stavka 5. ovoga Pravilnika
iskaže ostvarene prihode manje za 5% i za više postotaka od stvarnog prihoda
plaća trostruki iznos propisane naknade.", a stavak 9. postaje stavak 11.

Članak 4.

U članku 4. stavku 3., u točki a) broj "0,1%" zamjenjuje se brojem "1%",
a u točki b) broj "0,4%" zamjenjuje se brojem "4%".

U stavku 4. broj "0,5%" zamjenjuje se brojem "5%".

U stavku 6. riječi "za prvu godinu reemitiranja programa" brišu se.

U stavku 7. iza riječi "tablici 5." stavlja se zarez i dodaju riječi:
"te u tablici 6.", a broj "5." iza riječi "do" zamjenjuje se brojem "4.",
te riječi "istoj tablici" zamjenjuju se riječima "tablici 6." i brojevi
"6., 7. i 8." zamjenjuju se brojevima "5., 6. i 7.", te riječi "za prvu
godinu obavljanja djelatnosti" brišu se.

U stavku 8. broj "6." zamjenjuje se brojem "7.".

Članak 5.

Ovaj Pravilnik stupa na snagu osmi dan nakon objave u "Narodnim novinama".

Klasa: 344-04/99-02/34
Urbroj: 530-07-99-3
Zagreb, 2. studenoga 1999.

Ministar
**kap. Ivan Pavlović, dipl. ing.,** v. r.

Pravilnik, NN 115/1999-1850
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)